Die Lekkerruiktolbos (Leucadendron spissifolium subsp. fragrans) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap en kom voor in die Langeberg en Outeniekwaberge vanaf Gysmanshoek tot by Woodville Forest Reserve, asook die Swartberg en Kammanassieberge. Die struik word tot 1.3  hoog en spruit weer uit na 'n brand. Die struik blom van Oktober tot November. Die sade word in 'n tol op die vroulike plant geberg en val eers grond toe na 'n brand en word deur die wind versprei, die sade het vlerkies. Die plant is eenslagtig en daar is afsonderlike plante met manlike en vroulike blomme, wat deur insekte bestuif word. Die plant groei hoofsaaklik in sandsteengrond op die kruine en suidelike hellings op hoogtes van 500 - 1800 m. In Engels staan dit as die Fragrant spear-leaf conebush bekend. Die ander subspesies is: Leucadendron spissifolium subsp. natalense Leucadendron spissifolium subsp. oribinum Leucadendron spissifolium subsp. phillipsii Leucadendron spissifolium subsp. spissifolium Alfabetiese lys van Suid-Afrikaanse bome http://redlist.sanbi.org/species.php?species=794-132 http://biodiversityexplorer.info/plants/proteaceae/leucadendron_spissifolium.h[dooie skakel] https://www.proteaatlas.org.za/sle_ld.htm https://www.australianseed.com/shop/item/leucadendron-spissifolium-ssp-fragrans Wikimedia Commons het meer media in die kategorie Lekkerruiktolbos.